Matasa Sun Koka Da Rashin Tafiya Da Su A Gwamnatin Buhari
Taron wasu matasa
Yayin da gwamnatin Najeriya ke cigaba da nade-naden jami'anta, matasa na kokawa kan rashin sasu cikin gwamnati
Kakakin Majalisar Matasan Najeriya Honorabul Abba Waziri y ace matasa ba su ji dadin rashin damawa da su a gwamnatin Shugaba Muhammadu Buhari ba. Ya ce bai kamata gwamnati ta fara da kin tafiya da matasa ba, ganin rawar da matasa ke takawa da kuma wadda su ka taka a zabukan da su ka gabata cikin nasara.
Da yak e magana da wakilinmu a Abuja Hassan Maina Kaina, Kakakin na matasa y ace akwai matasan da su ka goge a fannoni daban-daban ta yadda kowane irin matsayi ka bai wa matasan Najeriya ba za su kasa ba.
Ita ma wata ‘yar rajin kare hakkokin matasa a Najeriya mai suna Fatima Maina Abdullahi ta ce matasa sun dauka cewa Buhari zai bai wa matasa kaso a gwamnatinsa sai gashi an barsu a tutar babu. Don haka Fatima ta ce yakamata a yi kwaskwarima ma sunayen da aka gabatar don a bai wa matasa wasu mukamai.
To amma Honorabul Mai Mala Boni, Sakataren jam’iyyar APC mai mulkikn Najeriya y ace akwai matasa isassu a gwamnatin Buhari ciki har da Ministocin da aka gabatar daga jahohin Kebbi, Borno, Yobe Kaduna da sauran mukamai.
Matasa Sun Koka Da Rashin Tafiya Da Su A Gwamnatin Buhari -2'39''